Public procurement notice: Contract Award Notice
Published: 2021-04-30
Buyer: Landbrugsstyrelsen
Country: DK
Contract type: Services
Procedure: Negotiated without a prior call for competition
CPV classification: 72000000 | 72261000: Software support services | 72267000: Software maintenance and repair services
Estimated value: 30000000 DKK
Award criteria: The most economic tender

Technical requirements: Υπηρεσίες τεχνολογίας των πληροφοριών: παροχή συμβουλών, ανάπτυξη λογισμικού, Διαδίκτυο και υποστήριξη
Bekendtgørelsen vedrører en kontrakt om rettigheder til TAP-standardprogrammel, som indgår i Landbrugsstyrelsens samlede it-system til tilskudsadministration. Landbrugsstyrelsen opnår ved kontrakten pr. august 2021 en brugsret, der muliggør, at Landbrugsstyrelsen kan ændre, vedligeholde og videreudvikle TAP-standardprogrammel samt opnår adgang til kildekoden og dokumentation. Der henvises i øvrigt til bilag D1.
Opnåelsen af rettigheder skal muliggøre, at Landbrugsstyrelsen kan genudbyde og konkurrenceudsætte driften, support, vedligeholdelsen og videreudviklingen af TAP-Standardprogrammel og det samlede systemkompleks (CAP TAS), som TAP-Standardprogrammel er en del af. En sådan konkurrenceudsættelse er ikke mulig uden de pågældende rettigheder.
Anskaffelsen af rettighederne sker således for at muliggøre et udbud af Landbrugsstyrelsens behov i relation til TAP-standardprogrammellet og for at sikre mest mulig konkurrence til det kommende udbud.
Forberedelsen af udbuddet igangsættes snarest muligt, og udbuddet forventes offentliggjort primo 2022.
Indgåelsen af kontrakten om rettigheder til TAP-standardprogrammel er betinget af indgåelsen af en kontrakt angående support og vedligeholdelse af TAP-Standardprogrammel med Formpipe Software A/S, som tillige skal sikre, at ydelserne kan bringes i udbud, dels gennem en stabilisering af systemet og dels gennem support og vedligehold, indtil den kommende leverandør kan overtage ydelserne. Der henvises i øvrigt til bilag D1.
Formpipe Software A/S har den eksklusive ophavsret til TAP-standardprogrammellet. Formpipe Software A/S har på nuværende tidspunkt hverken givet nogen anden adgang til kildekoden eller ret til at foretage ændringer i TAP-standardprogrammellet. Det indebærer, at Landbrugsstyrelsen kun kan erhverve rettighederne til ændre, vedligeholde og videreudvikle TAP-standardprogrammellet samt opnå den nødvendige adgang til kildekoden af Formpipe Software A/S. Aftalen kan således alene indgås med Formpipe Software A/S på grund af beskyttelsen af de eksklusive rettigheder, som Formpipe Software A/S har. Landbrugsstyrelsen vurderer derudover, at der ikke findes et rimeligt alternativ, og at den manglende konkurrence ikke er et resultat af en kunstig indskrænkning af udbudsvilkårene.
Landbrugsstyrelsen ønsker at erhverve rettighederne med henblik på at muliggøre, at Landbrugsstyrelsen snarest muligt kan genudbyde og konkurrenceudsætte driften, support, vedligeholdelsen og videreudviklingen af TAP-Standardprogrammel og det samlede systemkompleks (CAP TAS), som TAP-standardprogrammel er en del af.
Indgåelsen af kontrakten om rettigheder til TAP- standardprogrammel er betinget af indgåelsen af en kontrakt angående support og vedligeholdelse af TAP-standardprogrammel med Formpipe Software A/S. Det er ikke muligt at indgå aftalen om rettighederne uden samtidig at indgå kontrakten om support og vedligeholdelse af TAP- standardprogrammel. De 2 aftaler er således indbyrdes forbundne og kan alene indgås med Formpipe Software A/S som følge af de eksklusive rettigheder, som Formpipe Software A/S har.
På den baggrund har Landbrugsstyrelsen vurderet, at kontrakten om rettigheder til TAP- standardprogrammel kan indgås med Formpipe Software A/S uden offentliggørelse af en udbudsbekendtgørelse i medfør af udbudslovens § 80, stk. 3, nr. 3.
Kontrakten er indgået efter offentliggørelsen af bekendtgørelse nr. 2021/S 072-184431, der blev offentliggjort 14. april 2021, med henblik på frivillig forudgående gennemsigtighed, jf. i øvrigt punkt IV.3.2).
Kontrakten er således først indgået efter udløbet af en periode på 10 dage regnet fra offentliggørelsen af profylaksebekendtgørelsen.
Landbrugsstyrelsen følger proceduren i klagenævnslovens § 4 (lovbekendtgørelse nr. 593 af 2.6.2016 om Klagenævnet for Udbud). Kontrakten vil ikke blive indgået før efter udløbet af 10 kalenderdage regnet fra dagen efter den dag, hvor denne bekendtgørelse er offentliggjort, jf. klagenævnslovens § 4, stk. 1, nr. 2.
I henhold til klagenævnslovens § 7, stk. 3, skal en klage over, at ordregiveren i strid med udbudsreglerne har indgået en kontrakt uden forudgående offentliggørelse af en udbudsbekendtgørelse i Den Europæiske Unions Tidende, i tilfælde hvor en ordregiver har fulgt proceduren i § 4, være indgivet til Klagenævnet for Udbud inden 30 kalenderdage regnet fra dagen efter den dag, hvor ordregiveren har offentliggjort en bekendtgørelse i Den Europæiske Unions Tidende om, at ordregiveren har indgået en kontrakt, forudsat at bekendtgørelsen indeholder begrundelsen for ordregiverens beslutning om at tildele kontrakten uden forudgående offentliggørelse af en udbudsbekendtgørelse i Den Europæiske Unions Tidende.
Senest samtidig med at en klage indgives til Klagenævnet for Udbud, skal klageren skriftligt underrette ordregiveren om, at klage indgives til Klagenævnet for Udbud, og om, hvorvidt klagen er indgivet i den periode på 10 kalenderdage, som er fastsat i § 4, stk. 1, nr. 2. I tilfælde, hvor klagen ikke er indgivet i den nævnte periode, skal klageren tillige angive, hvorvidt der begæres opsættende virkning, jf. § 12, stk. 1.


Winner: Formpipe Software A/S
Award value: 30000000
Number of bids: 1